סיכוי לחלום
אז, גם אבי היה שם, בצילום,; יושב בצל הטנק, עייף, ; קשוב אל הטרנזיסטור,; שומע ורואה את הקולות ומאמין.; מן הבמה ההיא, למרגלות ההר; שמע ולא נשבר,; נלחם כל עוד לא היה סיכוי, ; חלם אותי והאזין:; "צופה אל פני במותיהן ; של קדמוניות עמנו; אני כאן כנציגם ; של אלפי...  ורבבות..., ; המלחמה ענין קשה ואכזרי הוא ; ומלווה בדם ובדמעות; בגילויי אחווה, אפילו שאר רוח. ; התגלותם שראשיתה ברוח ; וסופה ברוח,  ; לא בזכות ברזל היא באה, ; כי אם באהבה גדולה".; וגם אני הייתי שם, עם כולם,; שואגת בהמון חולם, ; ופתע מסתנוורת; טובעת בין גלי אדם חובקים, ; בוכה עוד נר,; רואה את הבמה ההיא ; רואה הכל, זוכרת, ונשברת ; מה עכשיו?; חלמתי כל עוד שהיה סיכוי; או כל עוד ששמעתי: ; "נלחמתי כל עוד לא היה סיכוי; היום אני מאמין שיש,; סיכוי גדול; למען אלה שעומדים פה, ; ואלה שאינם.; שלום הוא קודם כל תפילות ; אבל לא רק, ; אין דרך בלי קשיים ובלי מכאוב; למענם, למען בנינו ונכדינו"; לא בזכות ברזל היא באה; כי אם באהבה גדולה; לא בזכות ברזל בוא יבוא; כי אם באהבה גדולה.; 